Том Харди

**Едвард Томас** "**Том**" **Харди** 
(роден на 15 септември 1977 г.) — англиски глумец, сценарист и продуцент.

Првата филмска улога тој ја добил во акциониот филм *[[Падот на црниот јастреб (филм)|Падот на црниот јастреб]]* (2001). Други значајни филмски улоги Харди толкувал во научнофанатастичниот филм *[[Ѕвездени патеки: Немезис]]* (2002), криминалниот филм *[[Рокенрола]]* (2008), биографско-психолошката драма *[[Бронсон (Филм)|Бронсон]]* (2008), научнофанатастичниот трилер *[[Почеток (филм)|Почеток]]* (2010), спортската драма *[[Војник (филм од 2011)|Војник]]* (2011), шпионскиот филм *[[Мислител, кројач, војник, шпион (филм)|Мислител, кројач, војник, шпион]]* (2011), криминалната драма *[[Без закон (филм)|Без закон]]* (2012), драмата *[[Опасен повик (филм)|Опасен повик]]* (2013), криминалната драма *[[Валкана испорака (филм)|Валкана испорака]]* (2014), и во биографскиот вестерн-трилер *[[Повратник (филм од 2015)|Повратник]]* (2015), за кој бил номиниран за Оскар за најдобар спореден глумец. Тој исто така го глумел Бејн во суперхеројскиот филм *[[Подемот на мрачниот витез]]* (2012), "Лудиот" Макс Рокатански во пост-апокалиптичниот филм *[[Лудиот Макс: Пат на бесот]]* (2015), и браќата Креј во криминалниот трилер *[[Легенда (филм од 2015)|Легенда]]* (2015).

Телевизиски улоги Харди играл во минисериите *[[Браќа по оружје (минисерија)|Браќа по оружје]]* (2001), *[[Кралица девица (ТВ серија)|Кралица девица]]* (2005), *[[Оркански височини (ТВ серијал од 2009)|Оркански височини]]* (2008), *[[Преземање (ТВ серија)|Преземање]]* (2009), како и во британската криминално-историска ТВ серија *[[Пики Блајндерс (ТВ серија)|Пики Блајндерс]]* (2013).

Харди исто така глумел во британски и американски театарски претстави. Тој бил номиниран за наградата Лоренс Оливије во 2003 година за најдобар новајлија за неговата улога на Сканк во претставата *Во Арабија сите ние би биле кралеви*, а бил награден со наградата Ивнинг Стандард за најдобар новајлија за неговите изведби во *Во Арабија сите ние би биле кралеви* и за улогата на Лука во *Крв*. Во 2007 година тој глумел во претставата *Човек со убави манири* и добил позитивни критики за неговата изведба во претставата *Долга црвена патека* режирана од Филип Сејмур Хофман во 2010 година.

## Личен живот

Во 1999 година, Хари се венчал со Сара Вард, продуцентка, но бракот завршил со развод во 2004 година поради неговата зависност од алкохол и кокаин. Тој има син, Луис Томас (роден во 2008 година), со тогашната девојка Рејчел Спид, асистент режисер, која ја запознал на снимањето на *[[Кралица девица (ТВ серија)|Кралица девица]]*. Тие се разделиле во 2009 година.

Во 2009 година, Харди започнал врска со глумицата Шарлот Рајли, која ја запознал на снимањето на *[[Оркански височини (ТВ серијал од 2009)|Оркански височини]]*. Парот се верил во 2010 година и се венчал во јули 2014 година. Тие имаат две кучиња, двете спасени, од кои едното се појавило со Харди во реклама за промовирање на посвојувањето на миленичиња. Во октомври 2015 година, парот го добил своето прво дете.

Во 2010 година, Харди станал амбасадор на „*Prince's Trust*“, водечка британска младинска хуманитарна организација која спроведува тренинг, личен развој, поддршка при почнување бизнис, менторство и советување. Во 2012 година, тој и Рајли станале покровители на добротвортната истражувачка организација *„Bowel Cancer UK“*.

Тој има многу тетоважи: неколку племенски тетоважи, знамето на Обединетото Кралство, театарска маска, чавка и две фрази на италијански јазик: „figlio mio bellissimo“ („мојот убав син“) на десната рака, и „padre fiero“ („горд татко“) под клучната коска.

Харди се осврнал на Гери Олдман како „најдобриот глумец кој некогаш живеел“, и го опишал Олдман како негов херој, додавајќи „секој [во драмското училиште] се обидувал да го цитира него во сите негови филмови.“ Од страна на *[[GQ]]* магазинот Харди бил именуван во 50.  најдобро облечени британски мажи за 2015 година.

## Филмографија
### Филм

### Телевизија

## Театар

## Наводи

## Надворешни врски

* 
* 
* 

Категорија:Родени во 1977 година
Категорија:Англиски глумци
Категорија:Живи луѓе
Категорија:Луѓе од Лондон
Категорија:Заповедници на Редот на Британската Империја
Категорија:Англиски филмски глумци